ארנדספיס

ארנדספיס (שם מדעי: Arandaspis) הוא סוג דג נכחד חסר לסתות שהשתייך לקבוצה דמויי פטרספידים והוא התקיים לפני 480 עד 470 מיליון שנה מזמננו במשך האורדוביק של אוסטרליה.

הסוג תואר למדע ב-1977 בידי החוקרים Ritchie ו-Gilbert-Tomlinson כשהמין העיקרי בסוג הידוע הוא Arandaspis prionotolepis, אם כי ישנו עוד מין לא מזוהה שאולי משתייך אליו.

ממצאי המאובנים שלו התגלו ליד אליס ספרינגס, הטריטוריה הצפונית ב-1959 והוא קרוי על שם אנשי ארנטה  האבוריגנים. משמעות שמו היא: "שריון ארנטה". 

דג קדום זה היה חסר לסתות אמיתיות וקטן מאוד באורך של עד 15 ס"מ, דומה לאסטרספיס. במקום לסתות הוא שאב מים עם חומרים מזינים כמו פלנקטון לעבר לועו כמו מרבית מסנני הפלנקטון. הוא היה חסר סנפירים והתקדם באמצעות חבטות של זנבו באופן דומה לראשן.

קישורים חיצוניים

בעלי חיים שחיו באורדוביק
דמויי פטרספידים
מאובני טקסונים שתוארו ב-1977